মেলাকে সুষ্ঠু করতে সাগরে উপস্থিত মন্ত্রী-আমলারা। তাঁদের দেখভাল করতে গিয়েই কি উপেক্ষিত হচ্ছেন পুণ্যার্থীরা? মন্ত্রীদের দাবি, দারুণ ব্যবস্থাপনা। পুণ্যার্থীরা অবশ্য বলছেন, সাগরে আসাটাই এখন এক প্রকার খরচ সাপেক্ষ হয়ে দাঁড়িয়েছে। সব দিকের মত সেদিকেও নজর দিক প্রশাসন। কুম্ভ বা অর্ধকুম্ভ এবার না থাকায় গঙ্গাসাগর মেলায় ক্রমেই বাড়ছে পুণ্যার্থীর সংখ্যা। আয়োজনের কোনও খামতি নেই। সতর্ক রয়েছে প্রশাসন। মন্ত্রীর দাবি, ভালই কাজ করছে প্রশাসন। তৈরিও আছে ভিড় মোকাবিলায়। তবে পুণ্যার্থীদের অনেকেই ক্ষুব্ধ। ক্ষোভের কারণ, এক ধাক্কায় অনেকটাই বেড়ে গিয়েছে সাগরে পৌছনোর খরচ। তার ওপর মন্ত্রীরা এসেছেন। তাঁদের পরিবারের সদস্যরাও হাজির। পৌছে গিয়েছেন প্রশাসনের উচ্চপদস্থ কর্তারাও। এই ভিআইপিদের সামাল দিতে কোথাও পুণ্যার্থীদের উপেক্ষা হয়ে যাচ্ছেন না তো?